“Portu” “Chelsi”ni mag‘lub etib, yoshlar o‘rtasidagi Chempionlar Ligasi g‘olibiga aylandi

29-aprel, dushanba kuni futbol bo‘yicha yoshlar o‘rtasida Yevropa Chempionlar Ligasining finalida “Portu” U19 jamoasi “Chelsi” U19 klubini 3:1 hisobida mag‘lub etdi va musobaqa chempioni bo‘ldi.

Bu Portugaliya klubi hamda “Portu” jamoasining mazkur musobaqadagi ilk g‘alabasi hisoblanadi. Avvalroq Portugaliyaning boshqa bir jamoasi “Benfika” ikki bor musobaqaning finaligacha yetib kelgandi, biroq ikkalasida ham mag‘lubiyatga uchragandi.
“Barselona” va “Chelsi” 2 martadan, “Zalsburg” esa 1 marota musobaqa chempioniga aylangan. Ma’lumot uchun, musobaqa 2013-yildan buyon o‘tkazilib kelinadi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!